《与卫淇竹郡守集江心寺 其三》
明代·游朴

海外空传有十洲，何如江上驻丹丘。瑶池西去芝田近，碣石东倾砥柱留。

波浸楼台天上下，地随潮汐日沉浮。神山不隔人间世，笑杀徐生弱水舟。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。